న్యూఢిల్లీ: కృష్ణ ఘాటి దాడిలో పాక్ పైశాచికత్వానికి విరుగుడుగా ఆ దేశం వెన్నువిరిచేందుకు భారత్ వ్యూహాత్మకంగా వ్యవహరించాలని భారతీయ జనతా పార్టీ నేత సుబ్రహ్మణ్మ స్వామి మంగళవారంనాడు అన్నారు. వాణిజ్యపరంగా అత్యంత అనుకూల దేశం (ఎంఎఫ్ఎన్) వంటి క్లాజ్ కారణంగా ఇస్లామాబాద్ ఎలాంటి అనుమతి లేకుండా భారత సరిహద్దుల్లోకి ప్రవేశిస్తోందని, ఎంఎఫ్ఎన్ క్లాస్ను వెంటనే తొలగించాలని ఆయన సూచించారు. 'మనం స్పందించడం లేదనే అభిప్రాయం వారికి కలగకుండా మనం తగు జాగ్రత్తలు తీసుకోవాలి. మన వ్యూహాన్ని మూడు భాగాలుగా విభజించాలి. ఒకటి తక్షణ చర్య, రెండవది స్వల్పకాలిక చర్య, మూడవది దీర్ఘకాలిక చర్య' అని స్వామి మీడియాతో మాట్లాడుతూ వ్యాఖ్యానించారు. స్వల్పకాలిక చర్యగా జమాత్ ఉద్ దవా (జేయూడీ) చీఫ్ హఫీజ్ ముహమ్మద్ సయీద్ ఉంటున్న శిబిరంతో సహా 42 క్యాంప్లను టార్గెట్ చేయాలని సూచించారు. దీర్ఘకాలిక చర్యగా పాకిస్థాన్ను నాలుగు దేశాలుగా విడగొట్టాలని అన్నారు. బలూచిస్థాన్తో ప్రారంభించి, దానిని ప్రత్యేక దేశంగా గుర్తించాలని, అక్కడ మానవహక్కుల కేంద్రాన్ని ఏర్పాటు చేయాలని అన్నారు. 'దావూద్ నివాసంపై బాంబింగ్ జరపాలి. సర్జికల్ దాడులకు అర్ధం లేకుండా పోయింది. రెండు నెలల శాంతి తర్వాత మళ్లీ పరిస్థితి మామూలే అవుతోంది' అని ఆయన అన్నారు. పాకిస్థాన్ రాయబార కార్యాలయాలను కూడా మూసివేయాలని సూచించారు. ఢిల్లీలో పాక్ ఎంబసీకి చెందిన 1,000 మంది, ముంబైలో 300 మంది సిబ్బంది ఉన్నారని,  ఇందువల్ల ఏమాత్రం ఉపయోగం లేదని, వీరంతా ఐఎస్ఐ రిక్రూట్ చేసిన వారని స్వామి అభిప్రాయపడ్డారు. పాకిస్తాన్ క్యాంపులపై బాంబింగ్ జరపాలని, పరిణామాలు ఎలాంటివైనా అందుకు భారత్  సిద్ధంగా ఉండాలని ఆయన తేల్చిచెప్పారు.
newdhilly: krishna ghaati daadilo pak paisaachikatvaaniki virugudugaa aa desham vennuvirichenduku bharat vyuuhaatmakamgaa vyavaharinchaalani bhaarateeya janata party netha subrahmanma swami mangalavaaramnaadu annaru. vaanijyaparamgaa atyanta anukuula desham (mfn) vanti klaj kaaranamgaa islamabad elanti anumati lekunda bhaarata sarihaddulloki pravesistondani, mfn klaasnu ventane tolaginchaalani aayana suuchimchaaru. 'manam spandinchadam ledane abhiprayam vaariki kalagakunda manam tagu jaagrattalu teesukovali. mana vyuhanni moodu bhagaluga vibhajinchaali. okati takshana charya, rendavadi swalpakaalika charya, moodavadi deerghakaalika charya' ani swami meediatho maatlaadutuu vyaakhyaaninchaaru. swalpakaalika charyaga jamat udh dawa (jeudy) cheef hafise muhammad sayeed untunna sibiramto sahaa 42 camplanu target cheyalani suuchimchaaru. deerghakaalika charyaga paakisthaannu naalugu deshaalugaa vidagottaalani annaru. baluchisthaantho praarambhinchi, daanini pratyeka desangaa gurtinchaalani, akkada maanavahakkula kendraanni erpaatu cheyalani annaru. 'davud nivaasampai bambing jarapali. sarjical daadulaku ardham lekunda poyindi. rendu nelala saanti tarvaata malli paristhiti maamoole avutondi' ani aayana annaru. pakisthan rayabara kaaryaalayaalanu kuudaa moosiveyaalani suuchimchaaru. dhilleelo pak embaseeki chendina 1,000 mandi, mumbailo 300 mandi sibbandi unnaarani,  induvalla ematram upayogam ledani, veerantaa isi ricroot chesina vaarani swami abhipraayapaddaaru. pakistan kyaampulapai bambing jarapalani, parinaamaalu elantivaina anduku bharat  siddamgaa undaalani aayana telchicheppaaru.